Koliko vam se često desilo da izbegavate prevoz samo da biste izbegle mogućnost da se neko "slučajno" trlja o vas, "slučajno" vam pređe rukom po zadnjici ili vas "slučajno" posmatra kao gladni vuk? Ljudi koji su oko vas i koji svedoče ovakvim situacijama uglavnom ne preduzimaju ništa povodom istih, jer se nekako naviklo i podrazumeva se da svaki autobus ima jednog kripera koji će se vama usrati u dan, nedelju, mesec. Srećom, uznemiravanje je konačno postalo krivično delo i možete da prijavite nekog pre nego što vam se nešto strašno zaista desi. Za uspešno urodnjavanje grada potrebna je detaljna statistika o navikama i potrebama polova, koje kod nas nema. Ipak neka istražavanja na osnovu kojih se mogu ilustrovati različitosti korišćenja prostora kod muškaraca i žena su sprovedena. U korišćenju javnog prevoza nam nije čak ni potrebno istraživanje da bismo zaključili da razlike u potrebama i ponašanju postoje, dovoljno je da samo posmatrate način sedenja. Baš zbog ovoga, u madridskom javnom prevozu su postavljena upozorenja protiv takozvanog "manspreading" sedenja.